
	Odůvodnění hodnocení práce:
Diplomová práce je venovaná neštandardným učebným úlohám v učebniciach matematiky 1. stupňa základnej školy. Práca je rozdelená na dve časti: teoretickú a praktickú časť. Teoretickú časť práce tvoria 3 kapitoly, v ktorých autorka sumarizuje teoretické východiska vzťahujúce sa k neštandardným učebným úlohám vo výučbe matematiky na 1. stupni základní školy v súčasnosti a sleduje didaktickú vybavenosť učebníc matematiky pre žiakov 1. stupňa základnej školy z hľadiska zastúpenia neštandardných úloh.
Ťažiskom práce je praktická časť diplomovej práce, ktorú autorka rozdelila na 4 kapitoly. Praktická časť obsahuje výskum, ktorého  cieľom bolo charakterizovať a porovnať vybrané učebnice matematiky 1. stupňa základnej školy z hľadiska zastúpenia a typovej rozmanitosti neštandardných úloh a posúdiť ich súlad s odbornými odporučeniami, uvedenými v teoretickej časti.  
Za prínos diplomovej práce považujem aj to, že výskum bol realizovaný formou kvantitatívnej obsahovej analýzy textu a získané údaje autorka vyhodnotila nielen pomocou popisnej a induktívnej štatistiky, ale tiež aj použitím kvalitatívnych štatistických metód, konkrétne chí-kvadrát testu. Metódy boli zvolené veľmi dobre.  
Výsledky výskumu sú veľmi prehľadne zhrnuté a interpretované v posledných dvoch kapitolách. Zvlášť hodnotím, že autorka získané výsledky v rámci diskusie porovnávala s výsledkami odborníkov, ktorých citovala v teoretickej časti.  
Samotný výskum ako aj jeho priebeh a interpretácia výsledkov a následná diskusia sú realizované na veľmi vysokej odbornej úrovni a sú dôkazom erudovanosti autorky. Výsledky výskumu môžu byť veľmi vhodným podnetom nielen pre učiteľov pri výbere vhodných učebníc, ale tiež pre autorov učebníc a tvorcov curricula. Diplomovú prácu odporúčam k obhajobe.


	Otázky k obhajobě:
1. Autorka by v rámci prezentácie mohla sformulovať (ako ukážku) vybranú výskumnú hypotézu a prezentovať nielen postup pri overovaní platnosti uvedenej výskumnej hypotézy, ale tiež aj interpretovať závery, ku ktorým pri overovaní platnosti výskumne hypotézy dospela.

